Reddingspoging by oorstroomde grot begin | Maroela Media
Foto: AP Photo/Sakchai Lalit.
Die reddingspoging om die 12 jong sokkerspelers en hul afrigter uit die Tham Luang Nang Non-grot in die Chiang Rai-provinsie in Thailand te red, het begin.
Time.com berig dertien duikers en vyf lede van die Thaise-vloot het die grot vroegoggend binnegegaan. Die seuns sal glo een op 'n slag uit die grot begelei word.
Narongsak Osatanakorn, hoof van die reddingsoperasie, het gesê die span is 100% gereed. "Daar is 'n storm op pad en as ons vir die reën wag, gaan die toestande nie so perfek wees soos dit nou is nie."
Die reddingsoperasie word as 'n resies teen tyd bestempel.
Osatanakorn het bygevoeg daar wag 13 ambulanse en twee helikopters op verskillende liggings, gereed om die seuns na die hospitaal te vervoer.
Genl. Maj. Chalongchai Chaiyakam, bevelvoerder van die Thaise weermag, het aan verslaggewers gesê twee duikers sal saam met elke seun uitswem. Die eerste seun sal na verwagting binne 11 ure gered word.
Ai ek hou duimvas die reddingsoperasie is 'n sukses.As iemand wat jare ondergronds gewerk het weet ek hoe angstig daai kinders moet wees.Dis vreesaanjaend om vasgekeer te wees IN STIK DONKERTE vir so' lank voor hulle gevind was.Nou nog die onderwater duikery . . . ? Dis ERG!Ons gebede is met almal in en om daai grot.